CELEX: 32009D0761
Language: da
Date: 2009-10-15 00:00:00
Title: 2009/761/EF: Kommissionens beslutning af 15. oktober 2009 om ændring af beslutning 2003/467/EF for så vidt angår erklæringen om, at Skotland er officielt frit for kvægtuberkulose (meddelt under nummer K(2009) 7790) (EØS-relevant tekst)

16.10.2009   
            
            
               DA
            
            
               Den Europæiske Unions Tidende
            
            
               L 271/34
            
         
      KOMMISSIONENS BESLUTNING
   
   af 15. oktober 2009
   om ændring af beslutning 2003/467/EF for så vidt angår erklæringen om, at Skotland er officielt frit for kvægtuberkulose
   (meddelt under nummer K(2009) 7790)
   (EØS-relevant tekst)
   (2009/761/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, del I, punkt 4, og
   ud fra følgende betragtninger:
   
               (1)
            
            
               Direktiv 64/432/EØF foreskriver, at en medlemsstat eller en del af en medlemsstat kan erklæres officielt fri for kvægtuberkulose for så vidt angår kvægbesætninger, under forudsætning af at visse betingelser i direktivet er opfyldt.
            
         
               (2)
            
            
               Listerne over medlemsstater og regioner i medlemsstaterne, der er erklæret fri for kvægtuberkulose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2).
            
         
               (3)
            
            
               Det Forenede Kongerige har forelagt Kommissionen dokumentation for, at de relevante betingelser i direktiv 64/432/EØF er opfyldt for hele Skotlands område, så Skotland kan betragtes som en region i Det Forenede Kongerige, der er officielt fri for kvægtuberkulose.
            
         
               (4)
            
            
               På grundlag af evalueringen af den dokumentation, der er fremlagt af Det Forenede Kongerige, bør hele Skotlands område anerkendes som en region i Det Forenede Kongerige, der er officielt fri for kvægtuberkulose.
            
         
               (5)
            
            
               Beslutning 2003/467/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I til beslutning 2003/467/EF ændres som angivet i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 15. oktober 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  EUT L 156 af 25.6.2003, s. 74.
   
      BILAG
      Kapitel 2 i bilag I til beslutning 2003/467/EF affattes således:
      
         »KAPITEL 2
         
         
            Regioner i medlemsstaterne, der er officielt fri for tuberkulose
         
         I Italien:
         
                     —
                  
                  
                     Regionen Abruzzo: provinsen Pescara
                  
               
                     —
                  
                  
                     Regionen Emilia-Romagna
                  
               
                     —
                  
                  
                     Regionen Friuli-Venezia Giulia
                  
               
                     —
                  
                  
                     Regionen Lombardia: provinserne Bergamo, Como, Lecco og Sondrio
                  
               
                     —
                  
                  
                     Regionen Marche: provinsen Ascoli Piceno
                  
               
                     —
                  
                  
                     Regionen Piemonte: provinserne Novara, Verbania og Vercelli
                  
               
                     —
                  
                  
                     Regionen Sardinien: provinsen Oristano
                  
               
                     —
                  
                  
                     Regionen Toscana: provinserne Grosseto, Livorno, Lucca, Prato, Pisa, Pistoia og Siena
                  
               
                     —
                  
                  
                     Regionen Trentino-Alto Adige: provinserne Bolzano og Trento
                  
               
                     —
                  
                  
                     Regionen Veneto.
                  
               I Det Forenede Kongerige:
         
                     —
                  
                  
                     Storbritannien: Skotland.«